Εορτασμός Παγκόσμιας Ημέρας Ασφαλούς Πλοήγησης 2025
Διαδικτυακή ενημέρωση των μαθητών/μαθητριών των Δημοτικών σχολείων (τάξεις Ε' και Στ') για την Ασφαλή Πλοήγηση στο Διαδίκτυο - Παρασκευή 07/02/2025 και ώρες 10:00 - 11:30
 
Αγαπητοί διευθυντές/διευθύντριες,
Σας ευχαριστούμε για το ενδιαφέρον συμμετοχής του σχολείου σας στην ανωτέρω αναφερόμενη διαδικτυακή ενημερωτική εκδήλωση. Για τη συμμετοχή σε αυτήν μέσω τηλεδιάσκεψης, σας παρακαλούμε να συνδεθείτε στον σύνδεσμο:
https://minedu-secondary.webex.com/meet/sid2025 (WebEx)
Ώρα σύνδεσής σας: 09:45 - 09:55.
Ώρα έναρξης εκδήλωσης: 10:00 - Ώρα λήξης: 11:30
 
Οδηγίες:
· Παρακαλούμε να φροντίσετε για τη συγκέντρωση των μαθητών σας σε κοινό χώρο κατά τη διάρκεια της εκδήλωσης, τον διαμοιρασμό της οθόνης τηλεδιάσκεψης σε μεγάλη επιφάνεια προβολής και τον διαμοιρασμό του ήχου της τηλεδιάσκεψης σε ηχητικό σύστημα.
· Παρακαλούμε κατά τη σύνδεσή σας στην τηλεδιάσκεψη να γράψετε το όνομα του σχολείου σας.
· Σας παρακαλούμε να έχετε την κάμερα και το μικρόφωνο κλειστά σε όλη τη διάρκεια της εκδήλωσης.
· Αν υπάρχουν ερωτήσεις από τους μαθητές σας προς τους ομιλητές, παρακαλούμε να γίνει με «ανάταση χειρός» (raise hand), και θα σας δοθεί ο λόγος ώστε εκπαιδευτικός του σχολείου σας να μεταφέρει την ερώτηση στους ομιλητές.
· Εναλλακτικά, μπορείτε να υποβάλλετε γραπτά τις ερωτήσεις των μαθητών σας μέσω της επιλογής «Μηνύματα». Στην περίπτωση αυτή, οι απαντήσεις θα δοθούν εγγράφως (την επόμενη εβδομάδα) και θα ενημερωθείτε με μήνυμα που θα λάβετε στο email του σχολείου σας.
· Στην επιλογή «Έγγραφα» θα βρείτε αναρτημένο το εκπαιδευτικό υλικό που θα χρησιμοποιηθεί από τους ομιλητές, το οποίο μπορείτε να το κατεβάσετε και να το διαθέσετε σε εκπαιδευτικούς, γονείς και μαθητές του σχολείου σας.
· Η ενημερωτική εκδήλωση θα μεταδίδεται ζωντανά στο Διαδίκτυο από την Υπηρεσία Μεταδόσεων ΠΣΔ και από το YouTube (κανάλι της Διεύθυνσης Δίωξης Ηλεκτρονικού Εγκλήματος της Ελληνικής Αστυνομίας) για την παρακολούθηση από κάθε ενδιαφερόμενο. Παρακαλούμε ενημερώστε εκπαιδευτικούς και γονείς του σχολείου σας.
Σας ευχαριστούμε !

